wickkiey/tamil-wikipedia-markdown huggingface dataset:
# கல்யாண வைபோகம்



**கல்யாண வைபோகம்** (*Kalyana Vaibhogam*) 1997 ஆம் ஆண்டு ராம்கி, குஷ்பூ மற்றும் சங்கீதா நடிப்பில், என். ரத்னம் இயக்கத்தில், தேவா இசையில் வெளியான தமிழ் திரைப்படம். இப்படம் தெலுங்குப் படமான *ஆயனாகி இட்டாரு* மற்றும் இந்திப்படமான *ஆய்நா*வைத் தழுவி உருவாக்கப்பட்டது.  

## கதைச்சுருக்கம்

ரம்யா (குஷ்பூ) மற்றும் சாந்தி (சங்கீதா) இருவரும் சகோதரிகள். ரம்யா முரட்டு சுபாவமுள்ளவள். ஆனால் சாந்தி சாந்தமான குணமுடையவள். சக்தி (ராம்கி) சிறுகதை எழுத்தாளர். அநேக தமிழ் வார இதழ்களில் அவர் எழுதிய சிறுகதைகள் பிரசுரமாகி பிரபலமானவர். சாந்தி, சக்தியின் தீவிர ரசிகை. சக்தியின் சிறுகதைகளைப் பாராட்டி தன் பெயரைக் குறிப்பிடாமல் பல கடிதங்களை அவருக்கு எழுதுகிறாள். சக்தியைக் காதலிக்கிறாள். சக்தி, சாந்தியை சந்தித்துத் தன் காதலைச் சொல்ல விரும்புகிறான்.  

எதிர்பாரா திருப்பமாக ரம்யாவை சாந்தி என்று நினைத்து அவளுடன் பழகுகிறான். சக்தியும் ரம்யாவும் காதலிக்கின்றனர். ரம்யா விளம்பரப் பட நடிகையாக பிரபலமடைகிறாள். மனமுடைந்த சாந்தி உண்மையை வெளிப்படுத்தாமல் அமைதி காக்கிறாள். சக்தி மற்றும் ரம்யா திருமணம் செய்ய முடிவெடுக்கின்றனர். திருமண நாளன்று, திரைப்படங்களில் கதாநாயகியாக நடிப்பதே தன் லட்சியம் என்றும், திருமணம் செய்துகொண்டால் தன் லட்சியம் நிறைவேறாது என்றும் கூறி, தான் திரைப்படத்துறையில் சாதிக்கும்வரை காத்திருக்குமாறு சக்தியைக் கேட்டுக்கொள்கிறாள். விரக்தியடையும் சக்தி, ரம்யாவின் சகோதரியான சாந்தியைத் திருமணம் செய்கிறான். இருவரும் மகிழ்ச்சியுடன் வாழ்கின்றனர். ரம்யா அவர்கள் குடும்பத்தில் மீண்டும் தலையிடுகிறாள். அதன்பின் நடப்பது மீதிக்கதை.  

## நடிகர்கள்

- ராம்கி - சக்தி
- குஷ்பூ -ரம்யா
- சங்கீதா - சாந்தி
- வடிவேலு - ஜாக்கி
- ஆர். சுந்தர்ராஜன் - கணேசன்
- வி. கே. ராமசாமி
- வெண்ணிற ஆடை மூர்த்தி - ராமு
- விஜய் கிருஷ்ணராஜ் - ராஜசேகர்
- ஹாஜா செரீப்
- தியாகராஜன்
- கவிதா - கவிதா
- பேபி ஸ்ரீவித்யா
- பேபி சவும்யா
- பேபி ஸ்ரீதேவி

## இசை

படத்தின் இசையமைப்பாளர் தேவா.  
பாடலாசிரியர்கள் புலமைப்பித்தன், பழனிபாரதி. நெல்லை அருள்மணி, ரவிபாரதி மற்றும் நாவேந்தன்.  

| 1 | விழியோட | எஸ். பி. பாலசுப்ரமணியம், சித்ரா | 2:16 |  |
| --- | --- | --- | --- | --- |
| 2 | ரோஜா பூவிலே | மனோ, சுவர்ணலதா | 3:30 |  |
| 3 | ஹாலிவுட் சான்ஸ் | மால்குடி சுபா | 1:57 |  |
| 4 | டாடா புடலா | எஸ். ஜானகி | 4;11 | } |
# சென்னம்பட்டி ஊராட்சி (தஞ்சாவூர்)


**சென்னம்பட்டி ஊராட்சி** (*Sennampatti Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1393 பேர் வசிக்கின்றனர். இந்த ஊராட்சியில் மொத்தம் 295 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 32.3% ஆகும்.
# சோஹா அலி கான்



**சோஹா அலி கான் பட்டோடி** (Soha Ali Khan Pataudi பிறப்பு அக்டோபர் 4, 1978) ஓர் இந்திய திரைப்பட நடிகை ஆவார். இவர் முதன்மையாக ஹிந்தி திரைப்படத் துறையில் தனது பணிக்காக அறியப்பட்டாலும், பெங்காலி மற்றும் ஆங்கில மொழி திரைப்படங்களிலும் நடித்திருக்கிறார்.  

## வாழ்க்கை வரலாறு
சோஹா அலி கான் 4 அக்டோபர் 1978 இல் பிறந்தார். நடிகை ஷர்மிளா தாகூர் மற்றும் பட்டோடியின் 9 வது நவாபின் மன்சூர் அலிகான் பட்டோடியின் இளைய மகள் இவர் . இவரது தந்தை மற்றும் தாத்தா, இப்திகார் அலி கான் பட்டோடி இருவரும் இந்திய துடுப்பாட்ட அணியின் முன்னாள் அணித் தலைவர்கள். அவரது அண்ணன் சைஃப் அலி கான் ஒரு பாலிவுட் நடிகர் மற்றும் அவரது மூத்த சகோதரி சபா அலி கான் , நகை வடிவமைப்பாளர் ஆவார். பாலிவுட் திரைப்படமான *தில் மாங்கே மோரில்* (2004) இவர் அறிமுகமானார். இவர் பெங்காலி திரைப்படமான *அன்டர் மஹால்* (2005) மற்றும் *ரங் தே பசந்தி* (2006) ஆகிய படங்களில் நடித்தார். அவர் *கோயா கோயாக் சந்த்* மற்றும் 99 என்னும் 2009 ஆம் ஆண்டு திரைப்படத்தில் தோன்றினார். எம்ரான் ஹஷ்மிக்கு துணையாக *தும் மிலே* திரைப்படத்தில் நடித்துள்ளார்.  

சோஹா அலி கானுக்கு நடிகர் குணால் கெமுவுடன் பாரிசில் ஜூலை 2014 இல் திருமணம் நிச்சயமானது . திருமணம் மும்பை 25 ஜனவரி 2015 அன்று நடந்தது. 29 செப்டம்பர் 2017 அன்று இவர்களுக்கு ஒரு மகள் பிறந்தாள்.
# துறையூர் ஊராட்சி (தஞ்சாவூர்)


**துறையூர் ஊராட்சி** (*Thuraiyur Gram Panchayat*) தமிழ்நாட்டின், தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, தஞ்சாவூர் சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# புதுப்பட்டினம் ஊராட்சி (தஞ்சாவூர்)

::பேராவூரணிக்கு அருகில் உள்ள புதுப்பட்டினத்திற்கு, புதுப்பட்டினம் ஊராட்சி (பேராவூரணி) கட்டுரையைக் காண்க.  

**புதுப்பட்டினம் ஊராட்சி** (*Pudupattina Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, தஞ்சாவூர் சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# பிள்ளையார்பட்டி ஊராட்சி (தஞ்சாவூர்)


**பிள்ளையார்பட்டி ஊராட்சி** (*Pillaiyarpatti Gram Panchayat*) தமிழ்நாட்டின், தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, தஞ்சாவூர் சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 7966 பேர் வசிக்கின்றனர். இந்த ஊராட்சியில் மொத்தம் 1990 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 82.0% மற்றும் பெண்களின் எழுத்தறிவு விகிதம் 39.6% ஆகும்.
# தீப்தி நவால்


**தீப்தி நவால்** (Deepti Naval) 1952 பிப்ரவரி3இல் பிறந்துள்ள இந்திய நடிகை, இவர் பெரும்பாலும் பாலிவுட் திரைத்துரையில் தீவிரப் பணியாற்றியுள்ளார். இவர் நடிகை , இயக்குநர், மற்றும் எழுத்தாளரும் ஆவார்.  
கலை சினிமாவின் முக்கிய பங்களிப்பாளராக இருந்தார். இந்தியாவில் உள்ள பெண்களின் மாறிவரும் பாத்திரங்களை வலியுறுத்தினார், அவரின் முக்கிய மற்றும் நெருங்கிய வாழ்க்கை கதாப்பாத்திரங்களில் நடித்ததற்காக விமர்சன ரீதியான பாராட்டைப் பெற்றார். அவருக்கு ஓவியம் மற்றும் புகைப்படம் எடுத்தல் ஆகியவற்றிலும் விருப்பம் உள்ளது.  

## ஆரம்ப வாழ்க்கை
பஞ்சாப் மாநிலத்திலுள்ள அமிருதசரசு என்ற ஊரில் நவால் பிறந்துள்ளார் , நியூயார்க்கின் சிட்டி பல்கலை கழகத்தில் அவரது தந்தைக்கு ஆசிரியர் வேலை கிடைத்தது, எனவே இவரது குடும்பம் நியூயார்க் நகரம் நகருக்கு நகர்ந்தது. அங்கு அவர் ஹன்டர் கல்லூரியில் நுண்கலை பயின்றார்.  

## நடிப்புத் தொழில்

நவால் 1978இல் இயக்குநர் சியாம் பெனகல் இயக்கிய "ஜுனூன்" திரைப்படத்தில் அறிமுகமானார். இரண்டு வருடத்திற்கு பிறகு, "ஏக் பார் பீர்" என்ற படத்தில் முக்கிய வேடத்தில் நடித்தார்..  

## பிற பணிகள்

மனிஷா கொய்ராலா மற்றும் ரஜித் கபூர் இணைந்து நடித்த "தோ பைசே தூப்" மற்றும் சார் அனே கி பாரிஷ்" என்ற படங்களை இவர் இயக்கியுள்ளார். நியூ யார்க் இந்திய திரைப்படத் திருவிழாவில் சிறந்த திரைக்கதைக்கான விருது பெற்றது. ஆனால் இன்னும் வெளியாகவில்லை. அவர் வலுவான பெண் கதாபாத்திரங்களை மையமாகக் கொண்ட ஒரு தொலைக்காட்சி தொடரான "தோடா எஸ் ஆஸ்மான்" எழுதி மற்றும் இயக்கியுள்ளார், மற்றும் " த பாத் லெஸ் டிராவெல்டு" என்ற ஒரு பயண நிகழ்ச்சியை தயாரித்தார்.
# சுந்தரி நீயும் சுந்தரன் நானும்



**சுந்தரி நீயும் சுந்தரன் நானும்** (*Sundari Neeyum Sundaran Naanum*) 1999 ஆம் ஆண்டு பாண்டியராஜன் மற்றும் ஈஸ்வரி ராவ் நடிப்பில், தேவா இசையில், ஏ. என். ராஜகோபால் இயக்கத்தில், வி. தியாகராஜன் தயாரிப்பில் வெளியான தமிழ்த் திரைப்படம்.  

## கதைச்சுருக்கம்

சுப்பிரமணி (பாண்டியராஜன்) புகைப்படக் கலைஞராக தொழில் செய்கிறான். தன் தாயுடன் (மனோரமா) வசித்துவருகிறான். அவன் நல்லதை நினைத்து செய்யும் செயல்களால் அவனுக்குப் பிரச்சனை வருகிறது.  

பன்னீர்செல்வம் (அனு மோகன்) மற்றும் மங்கம்மாவிற்கு (சத்யப்ரியா) மூன்று மகள்கள். மூத்தவள் அனுஜாவின் (அனுஜா) கணவன் (செந்தில்) வேலைக்கு செல்லாமல் வீட்டில் இருக்கிறான். இரண்டாவது மகள் அம்சவேணி (அனிதா). மூன்றாவது மகள் கிருஷ்ணவேணியும் (ஈஸ்வரி ராவ்) சுப்பிரமணியும் காதலிக்கிறார்கள். இவர்கள் காதலை அறியும் மங்கம்மா, சுப்ரமணியை அடிக்க ஆட்களை அனுப்புகிறாள். சுப்பிரமணி அவர்களை அடித்துவிரட்டுகிறான். இதனால் திகைக்கும் மங்கம்மா கிருஷ்ணவேணியை வீட்டில் அடைத்து வைக்கிறாள். அவளுக்கு வீட்டிலேயே பாடம் சொல்லிக்கொடுக்க ஆசிரியரை ஏற்பாடு செய்கிறாள். அவள் வீட்டிற்கு வரும் ஆசிரியர் (சார்லி) அம்சவேணியைக் காதலிக்கிறார்.  

பன்னீர்செல்வம் தான்தான் சுப்ரமணியன் தாய்மாமன் என்ற உண்மையை அவனிடம் சொல்கிறார். சுப்ரமணியின் தந்தை இறந்தபிறகு தன் வீட்டுக்கு சுப்ரமணியை அவன் தாயுடன் அழைத்து வந்து தங்கவைக்க விரும்பினார் பன்னீர்செல்வம். மங்கம்மா அவர்களை வீட்டைவிட்டு விரட்ட சுப்பிரமணிக்கு உணவில் நஞ்சு கலந்துகொடுக்கிறாள். பன்னீர்செல்வம் அவனைக் காப்பாற்றி இருவரையும் வேறு இடத்திற்கு அழைத்துச்சென்று தங்கவைக்கிறார்.  

பன்னீர்செல்வத்திற்கு வேறு ஒரு பெண்ணுடன் தொடர்பு இருக்கிறது. அந்த பெண்ணின் சகோதரனான சிவராமகிருஷ்ணன் (ரஞ்சித்), மங்கம்மாவிடம் இந்த விடயத்தைச் சொல்வதாக பன்னீர்செல்வத்தை மிரட்டுகிறான். பன்னீர்செல்வத்தின் வீட்டுக்குள் பணக்காரனைப் போல் நடித்து மங்கம்மாவை நம்பவைத்து அதன்மூலம் கிருஷ்ணவேணியைத் திருமணம் செய்ய திட்டமிடுகிறான். அவனுடைய திட்டத்தை சுப்பிரமணி மற்றும் பன்னீர்செல்வம் எப்படி முறியடிக்கின்றனர் என்பதே மீதிக்கதை.  

## நடிகர்கள்

- பாண்டியராஜன் - சுப்பிரமணி
- ஈஸ்வரி ராவ் - கிருஷ்ணவேணி
- ரஞ்சித் - சிவராமகிருஷ்ணன்
- மனோரமா - சுப்ரமணியின் தாய்
- செந்தில் - அனுஜாவின் கணவன்
- சார்லி - பெருமாள்
- அனு மோகன் - பன்னீர்செல்வம்
- பாண்டு - சின்னசாமி
- சத்யப்ரியா - மங்கம்மா
- அனுஜா - அனுஜா
- அனிதா - அம்சவேணி
- வையாபுரி
- சாப்ளின் பாலு
- கே. ஆர். வத்சலா - மணிமேகலை
- மோகனப்ரியா
- இடிச்சபுளி செல்வராஜ்
- வெள்ளை சுப்பையா
- டி. கே. எஸ். நடராஜன்
- சூர்யகாந்த்
- எம்.எல்.ஏ. தங்கராஜ்
- ரத்னகுமார்
- செல்லதுரை
- சித்ரா லட்சுமணன் - ராமலிங்கம்

## இசை

படத்தின் இசையமைப்பாளர் தேவா. பாடலாசிரியர்கள் காமகோடியன், கலைக்குமார் மற்றும் ரவிசங்கர்.  

| 1 | அன்னையும் பிதாவும் | தேவா | 4:36 |  |
| --- | --- | --- | --- | --- |
| 2 | தக்காளி சூசா | கிருஷ்ணராஜ் | 5:13 |  |
| 3 | உன்னால் தூக்கம் இல்லை | கிருஷ்ணராஜ், ஹரிணி | 5:30 |  |
| 4 | மணிப்புறா மணிப்புறா | அனுராதா ஸ்ரீராம், ஸ்ரீனிவாஸ் | 4:27 |  |
| 5 | பாகுன்னரா | எஸ். பி. பி. சரண், யுகேந்திரன் | 4:36 | } |
# வேலூர் ஊராட்சி (தஞ்சாவூர்)


**வேலூர் ஊராட்சி** (*Velur Gram Panchayat*), தமிழ்நாட்டின், தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1845 பேர் வசிக்கின்றனர். இந்த ஊராட்சியில் மொத்தம் 411 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 64.3% மற்றும் பெண்களின் எழுத்தறிவு விகிதம் 28.9% ஆகும்.
# திட்டச்சேரி ஊராட்சி (தஞ்சாவூர்)


**திட்டச்சேரி ஊராட்சி** (*Thittacheri Gram Panchayat*), தமிழ்நாட்டின், தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 1812 பேர் வசிக்கின்றனர். இந்த ஊராட்சியில் மொத்தம் 432 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 67.3% மற்றும் பெண்களின் எழுத்தறிவு விகிதம் 29.4% ஆகும்.
# ராய்மா சென்



**ராய்மா சென்** (Raima Sen) "ராய்மா தேவ் வர்மா" என்கிற பெயருடன் 1979, நவம்பர் 7 அன்று பிறந்த இவர் இவரின் தந்தை பாரத் தேவ் வர்மா திரிபுரா அரச குடும்பத்தில் உறுப்பினராக உள்ளார். இவரது தந்தை வழி பாட்டி, இலா தேவி "கூச் பெஹரின்" ராணியாக இருந்தார். இவரின் தங்கை காயத்திரி தேவி செய்ப்பூர் மகாராணியாக இருந்தார்.  

## தொழில்

சென் "காட்மதர்" திரைப்படத்தில் அறிமுகமானார். இது விமர்சன ரீதியாக பாராட்டப்பட்டு வெற்றி பெற்றது, ஆனால் சபனா ஆசுமி இத் திரைப்படத்தில் முக்கியக் கதாபாத்திரத்தில் இருந்ததால் இவர் நடித்த சிறு கதாபாத்திரம் மக்களிடம் சென்றடையவில்லை. . பின்னர் அவர் "டாமன்" திரைப்படத்தில் நடித்தார் ரவீணா டாண்டனின் மகளாக, அவரது சிறிய நடிப்பு பாராட்டப்பட்டது. ரிதுபர்னோ கோஷ் இயக்கிய "சோக்கர் பாலி" திரைப்படத்தில் நடித்தபோது இவருக்கு திருப்புமுனை பாத்திரம் வந்தது.  

## சொந்த வாழ்க்கை
ராய்மா சென் தனது தாயார், மற்றும் சகோதரி ரீமா சென் ஆகியோரை விட, தனது பாட்டி சுசித்ரா சென்னைப் போல தோற்றத்தில் ஒத்திருந்தார்.
# எங்கள் சாமி ஐயப்பன்


**எங்கள் சாமி ஐயப்பன்** (*Engal Swamy Ayyappan*) 1990 ஆம் ஆண்டு தசரதனின் இசை மற்றும் இயக்கத்தில், ரமணியின் தயாரிப்பில் வெளியான தமிழ் திரைப்படமாகும்.  

## கதைச்சுருக்கம்
அய்யப்ப பக்தர் (தசரதன்) சொல்லும் ஐயப்பனைப் பற்றிய ஐந்து கதைகளின் தொகுப்பே திரைப்படம்.  

முதல் கதை: ஐயப்ப பக்தரான ராஜசுவாமி (ஹரிராஜ்) தனக்கு வேலை கிடைத்தால் சபரிமலைக்கு வருவதாக ஐய்யப்பனிடம் வேண்டுகிறார். அவருக்கு வாகன ஓட்டுநராக வேலை கிடைக்கிறது. அவரது முதலாளி (மலேசியா வாசுதேவன்) ராஜசுவாமி ஏழை என்பதால் அவரை அடிக்கடி அவமானப்படுத்துகிறார். ராஜசுவாமியும் அவரது முதலாளியும் ஒரே நாளில் பூஜைக்கு ஏற்பாடு செய்கின்றனர். முதலாளி வீட்டுக்கு மாறுவேடத்தில் சிறுவனாக வரும் ஐயப்பனை விரட்டிவிடுகிறார். அங்கிருந்து ராஜசுவாமி வீட்டுக்குவரும் சிறுவனை வரவேற்று உபசரிகிறார் ராஜசுவாமி. ஐயப்பனின் மனம் மகிழ்ந்து ராஜசுவாமிக்கு அருள்புரிகிறார். அவரது முதலாளியை மன்னிக்கிறார்.  

இரண்டாவது கதை: சுவாமி (ஆனந்த் பாபு) சபரிமலைக்கு செல்லும்வழியில் அவருடைய உடைமைகள் திருடுபோகிறது. ஐயப்பனை மனமுருகி வேண்ட அவரின் உடைமைகள் ஒரு யானையின் மூலம் திரும்பக் கிடைக்கிறது.  

மூன்றாவது கதை: பாஸ்கரசுவாமி (திலீப்) ஐயப்பனுக்கு விரதமிருந்து மாலை அணிவதால் சைவ உணவுமுறையைப் பின்பற்றுகிறார். அவரது வீட்டுக்கு அருகில் இருக்கும் சரசு அசைவ உணவை சமைத்து பாஸ்கருக்கு இடையூறு தருகிறார். ஐயப்பன் சரசுக்கு தகுந்த பாடம் கற்பிக்கிறார். சரசு பாசகரிடம் மன்னிப்பு கேட்கிறாள்.  

நான்காவது கதை: பிரசாந்த்சுவாமியின் மனைவி கௌரி (கோகிலா) மற்றும் மகள் சவும்யா. அவர் ஒரு கொலை வழக்கில் சாட்சி கூறி குற்றவாளியை சிறைக்கு அனுப்புகிறார். அவனால் பாதிக்கப்படும் குற்றவாளியின் நண்பர்கள் அவனது மகளைக் கடத்த திட்டமிடுகின்றனர். பிரசாந்த்சாமியின் கனவில்வந்து எச்சரிக்கும் ஐயப்பன் அவரையும் அவர் மகளையும் சபரிமலைக்கு வரச்சொல்கிறார். சபரிமலையில் தொலைந்துபோகும் சவும்யாவை சலீம் பாய் (நாகேஷ்) பத்திரமாக தன் வீட்டுக்கு அழைத்துச் செல்கிறார். சவும்யாவைத் தேடிவரும் எதிரிகள் அங்குவந்து சவும்யாவையும் சலீம்பாயின் பேரனையும் அடித்துவிடுகின்றனர். படுகாயமுற்ற இருவரையும் மருத்துவமனையில் சேர்க்கிறார்கள். அங்குவரும் ஒரு கிறித்தவர் குருதிக்கொடையளித்து அவர்களைக் காப்பாற்றுகிறார்.  

ஐந்தாவது கதை: வாசுசுவாமி (பார்த்திபன்) சபரிமலைக்கு சென்று வீட்டுக்கு வருகிறார். அவருடைய தந்தை இரண்டாவதாக ஒரு பெண்ணைத் திருமணம் செய்துகொண்டு வாசுவையும் அவன் தாயையும் வீட்டைவிட்டு விரட்டுகிறார். வீட்டை விட்டு வெளியேறிய வாசுவை ஒருநாள் காவல்துறை கைது செய்கிறது. அவனது அப்பாவைக் கொன்றதாக குற்றம் சாட்டப்பட்டு மரண தண்டனை விதிக்கப்படுகிறது. ஐயப்பன் அருளால் உண்மையான குற்றவாளி கண்டுபிடிக்கப்பட வாசு விடுதலையாகிறான்.  

## நடிகர்கள்
- தசரதன்
- பார்த்திபன் - வாசுசுவாமி
- ஆனந்த் பாபு - சுவாமி
- திலீப் - பாஸ்கரசுவாமி
- ஹரிராஜ் - ராஜாசுவாமி
- மலேசியா வாசுதேவன்
- ரஜினிகாந்த் - (பதிவு செய்த காணொளி)
- சிரஞ்சீவி - (பதிவு செய்த காணொளி)
- நாகேஷ் - சலீம்பாய்
- சிந்து - உஷா
- சூர்யகாந்த்
- அஞ்சு - லட்சுமி
- மாதுரி - வேணி
- கோகிலா - கௌரி
- சிவராமன்
- ரவிராஜ் - வாசுவின் தந்தை
- குள்ளமணி
- கார்த்திக் - சிறப்புத் தோற்றம்

## இசை
படத்தின் பாடல்களை எழுதி இசையமைத்தவர் தசரதன்.  
| 1 | ஆசையோட பூசை | கே. ஜே. யேசுதாஸ் | 5:13 |  |
| --- | --- | --- | --- | --- |
| 2 | எம்மதமும் சம்மதமும் | கே. ஜே. யேசுதாஸ் | 4:39 |  |
| 3 | சங்கடம் போக்கிட | எஸ். பி. பாலசுப்பிரமணியம் | 3:51 |  |
| 4 | சுவாமியப்பா சரணம் | மனோ | 2:51 |  |
| 5 | வாங்க வாங்க சுவாமிகளே | பரந்தாமன் | 4:20 | } |
# சாயிஷா



**சாயிஷா** ஓர் இந்திய திரைப்பட நடிகையாவார். இவர் பெரும்பாலும் தமிழ் படங்களில் தோன்றி, இந்தி மற்றும் தெலுங்கு படங்களிலும் நடித்துள்ளார். தெலுங்கு படமான *அகில்* (2015) படத்தில் நடித்த பிறகு, அஜய் தேவ்கானின் *சிவாய்* (2016) படத்தில் பாலிவுட்டில் அறிமுகமானார். பிறகு *வனமகன்* (2017) படத்தில் படத்தின் மூலம் தமிழ் திரையுலகில் அறிமுகமானார்.  

## சொந்த வாழ்க்கை
நடிகர்களான சுமேத் சைகால் மற்றும் ஷாஹீன் பானு ஆகியோரின் மகள் இவர். இவர் நடிகர்களான சைரா பானு மற்றும் திலிப் குமார் ஆகியோரின் பேத்தி முறை அதாவது இவரது அம்மாவின் (ஷாஹீன் பானு) அப்பா சைரா பானுவின் சகோதரர் . 13 பிப்ரவரி 2019 அன்று சாயிஷா தனது டுவிட்டர் பக்கத்தில் தனக்கும் ஆர்யாவிற்கும் மார்ச் மாதத்தில் திருமணம் என்று அறிவித்தார். இவர்களது திருமண விழா ஐதராபாத்<nowiki/>தில் 8 மார்ச்சு 2019 இல் தொடங்கியது. இந்தி மற்றும் தமிழ்த் திரைப்படத்தை சேர்ந்த பலர் இந்நிகழ்வில் கலந்துகொண்டனர்.  

## தொழில்
தெலுங்கு திரைப்படமான *அகில்* (2015) திரைப்படத்தின் மூலம் திரைப்படத் துறையில் அறிமுகமானார் சாயிஷா. இரண்டாவது படமாக அஜய் தேவ்கானின் *சிவாய்* படத்தின் மூலம் பாலிவுட்டில் அறிமுகமானார். அவரது திரைப்படமான *வனமகன்* ஜூன் மாதம் 2017 இல் வெளியாகி வணிக ரீதியாக வெற்றி பெற்றது. இப்படத்தின் மூலம் தமிழ் திரையுலகில்இவர் அறிமுகமானார். 2018 இல், கார்த்தியுடன் *கடைக்குட்டி சிங்கம் திரைப்படம், விஜய் சேதுபதியுடன்* *ஜுங்கா*, மற்றும் ஆர்யாவுடன் *கஜினிகாந்த் ஆகிய படங்களில் நடித்தார்.* தற்போது *காப்பான்* என்ற படத்தில் சூர்யாவுடன் நடித்துக்கொண்டிருக்கிறார். .  

## திரைப்பட வரலாறு
| 2015 | *அகில்* | திவ்யா | தெலுங்கு | தெலுங்கு படம் |
| --- | --- | --- | --- | --- |
| 2016 | *சிவாய்* | அனுஷ்கா | இந்தி | இந்தி ஹிந்தி படம் |
| 2017 | *வனமகன்* | காவியா | தமிழ் | அறிமுகமான தமிழ் படம் |
| 2018 | *கடைக்குட்டி சிங்கம்* | இனியா |  |  |
| 2018 | *ஜுங்கா* | யாழினி |  |  |
| 2018 | *கஜினிகாந்த்* | வந்தனா |  |  |
| 2019 | *காப்பான்* | அஞ்சலி |  |  |
| 2019 | *யுவரத்தினா* | கன்னடம் | கன்னடம் திரைப்படம்; படப்பிடிப்பு | } |
# சிறீராம் பஞ்சு

**சிறீராம் பஞ்சு**, சென்னை உயர் நீதிமன்ற மூத்த வழக்கறிஞரும், சிக்கலான பல பெருநிறுவனங்களின் வழக்குகளை, நீதிமன்றத்திற்கு வெளியில் வைத்து சமரசம் செய்து தீர்த்து வைக்கும் ஆற்றல் படைத்தவர் ஆவார். மூத்த வழக்கறிஞரான இவர், நீதி மற்றும் சட்ட விஷயங்களுடன் மத்தியஸ்த பேச்சுவார்த்தையை அணுகுவதில் திறமையானவர் என பெயர் பெற்றவர். மத்தியஸ்தம் தொடர்பான 2 நூல்களை எழுதியுள்ளார். பல ஆண்டுளாக மத்தியஸ்தம் மூலம் வழக்குகளுக்கு தீர்வு காண்பதில் உச்ச நீதிமன்றத்துக்கு உதவி வருகிறார்.  

## ராம ஜென்ம பூமி சமரசக் குழு உறுப்பினராக

முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா தலைமையிலான சர்ச்சைக்குரிய ராம ஜென்ம பூமி (அயோத்தி) சமரசக் குழுவின் உறுப்பினர்களாக சிறீராம் பஞ்சு மற்றும் ஸ்ரீ ஸ்ரீ ரவிசங்கர்வை, இந்திய உச்சநீதிமன்றம் நியமித்துள்ளது. இந்த சமரசக்குழு இராம ஜென்ம பூமி பிணக்குகள் குறித்த பேச்சுவார்த்தைகள் இரகசியமாக அறைக்குள் வைத்து விசாரித்து, எட்டு வாரங்களுக்குள் அறிக்கையை உச்சநீதிமன்றத்திற்கு சமப்ப்பிக்க வேண்டும். இச்சமரசப் பேச்சு வார்த்தைகள் தொடர்பான செய்திகள் ஊடகங்கள் வெளியிட உச்சநீதிமன்றம் தடை செய்துள்ளது.  

## இதனையும் காண்க
- ராம ஜென்ம பூமி
# தமிழச்சி (திரைப்படம்)



**தமிழச்சி** (*Thamizhachi*) 1995 ஆம் ஆண்டு நெப்போலியன், ரஞ்சிதா நடிப்பில், தேவா இசையில், எஸ். அசோகன் இயக்கத்தில், கே. பி. சண்முகசுந்தரம் தயாரிப்பில் வெளியான தமிழ்த் திரைப்படம்.  

## கதைச்சுருக்கம்

கிராமத்துக் கதைகளைச் சேகரித்து தொகுப்பதற்காக ஒரு கிராமத்திற்கு வருகிறார் பத்திரிகையாளர் ரேவதி (ரேவதி). அந்தக் கிராமத்தில் உள்ள பெண்ணான தமிழ்செல்வி ஏழு வருடங்களாக வீட்டைவிட்டு வெளியே வராமல் வீட்டுக்குள் இருப்பதாக சொல்வதைக் கேட்டு, ஆச்சர்யமடைந்து அதன் காரணம் குறித்துத் தெரிந்துகொள்ளும் ஆர்வத்துடன் தமிழ்செல்வி வீட்டுக்குச் செல்கிறாள். தமிழ்செல்வி தன் சோகக்கதையை ரேவதியிடம் கூறுகிறாள்.  

பெரியசாமி கவுண்டரின் (விஜயகுமார்) மகனான ராசய்யா (நெப்போலியன்) முன்கோபக்காரன். அதே கிராமத்தைச் சேர்ந்த உந்தராயர் கவுண்டர் (மோகன் நடராஜன்) பணக்காரராக இருந்தாலும் இரக்கமற்றவர். இருவருக்கும் அடிக்கடி சண்டை ஏற்படும். சில விரும்பத்தகாத நிகழ்வுகளால் ராசய்யாவை அந்தக் கிராமத்தினர் தவறாக நினைக்கின்றனர். ராசய்யா அருகிலுள்ள கிராமத்தைச் சேர்ந்த தமிழ்செல்வியைக் காதலிக்கிறான். மற்றவர்களைப் போல் தமிழ்செல்வியும் ராசய்யாவைத் தவறாக எண்ணுகிறாள். தன் மீது மற்றவர் கூறும் குறைகள் அனைத்தும் பொய் என்று நிரூபிக்கும் ராசய்யா தான் ஒழுக்கமானவன் என்று தமிழ்செல்விக்குப் புரியவைக்கிறான். ராசய்யா மீதான சந்தேகம் தீர்ந்ததால் அவனை மனமார நேசிக்கிறாள் தமிழ்செல்வி. இருவருக்கும் திருமண ஏற்பாடு நடக்கிறது. ராசய்யாவின் எதிரி உந்த்ராய கவுண்டர் தமிழ்செல்வியிடம் தவறாக நடக்க முயல்கிறான். தமிழ்செல்வி அவனைக் கொன்றுவிடுகிறாள். கொலைப்பழியை ஏற்று சிறைக்குச் சென்று தமிழ்செல்வியின் மானம் காக்கிறான் ராசய்யா. ஆனால் அவனுக்கு மரண தண்டனை விதிக்கப்படுகிறது. தனக்கு கிடைக்க வேண்டிய தண்டனையை ஏற்று ராசய்யா சிறையில் வாடுவதுபோல், தன் வீட்டையே சிறையாக எண்ணி அடைபட்டுக் கிடைப்பதாகக் கூறிமுடிக்கிறாள்.  

அனைத்தையும் கேட்டுத் தெரிந்துகொள்ளும் ரேவதி, மரண தண்டனையிலிருந்து ராசய்யாவை சட்டப்படிக் காப்பாற்றுவதாக தமிழ்செல்வியிடம் சத்தியம் செய்கிறார். அவர் கொடுத்த வாக்கின்படி ராசய்யாவைக் காப்பாற்றினாரா என்பது மீதிக்கதை  

## நடிகர்கள்

- நெப்போலியன் - ராசய்யா
- ரஞ்சிதா - தமிழ்செல்வி
- ரேவதி - ரேவதி
- கவுண்டமணி - வில்லங்கம்
- செந்தில்
- விஜயகுமார் - பெரியசாமி கவுண்டர்
- மோகன் நடராஜன் - உந்தராயர் கவுண்டர்
- ஸ்ரீவித்யா
- கே. கே. சௌந்தர் - தமிழ்செல்வியின் தந்தை
- சூர்யகாந்த்
- பாண்டு
- குமரிமுத்து
- கருப்பு சுப்பையா
- வெள்ளை சுப்பையா
- அல்வா வாசு - ஜம்புலிங்கம்
- ஜோக்கர் துளசி
- கோவை செந்தில்
- பசி நாராயணன்
- நளினிகாந்த்
- சண்முகசுந்தரி
- கள்ளபார்ட் நடராஜன்
- கவுதம் சுந்தர்ராஜன்
- ராகசுதா
- கவிதாஸ்ரீ
- ராணி
- திவ்யஸ்ரீ

## இசை

படத்தின் இசையமைப்பாளர் தேவா. பாடலாசிரியர்கள் வைரமுத்து மற்றும் சுப்பிரமணி.  

| 1 | கரகாட்டம் | மனோ, சிந்து | 6:16 |  |
| --- | --- | --- | --- | --- |
| 2 | கொக்கு பறக்குதடி | எஸ். பி. பாலசுப்ரமணியம், சுவர்ணலதா | 4:45 |  |
| 3 | கூச்சம் மிகுந்த பொண்ணு | சிந்து | 5:06 |  |
| 4 | மாரியம்மா | கிருஷ்ணராஜ் | 3:07 |  |
| 5 | மனுசன் நாக்கு | சாகுல் அமீது, மனோ | 4:45 |  |
| 6 | வாயா உயரமான ஆளு | மனோ, எஸ். ஜானகி | 4:38 | } |
# இராம ஜென்ம பூமி சமசரக் குழு

**இராம ஜென்ம பூமி சமசரக் குழு**, இந்திய உச்சநீதிமன்றம் 8 மார்ச் 2019 அன்று ராம ஜென்ம பூமி குறித்த பிணக்குகளை நீதிமன்றத்திற்கு வெளியே வைத்து சமரசம் செய்வதற்கு வசதியாக, மூன்று பேர் கொண்ட சமரசக் குழுவை 8 மார்ச் 2019 அன்று நியமித்துள்ளது. இச்சமரசக் குழுவின் தலைவராக முன்னாள் உச்சநீதிமன்ற நீதியரசர் பக்கீர் முகமது இப்ராகிம் கலிபுல்லா இருப்பர். இக்குழுவின் உறுப்பினர்களாக வாழும் கலை அமைப்பின் நிறுவனர் ஸ்ரீ ஸ்ரீ ரவிசங்கர் மற்றும் சென்னை உயர்நீதிமன்ற மூத்த வழக்கறிஞர் சிறீராம் பஞ்சு ஆகியோர் இருப்பர்.  

இச்சமரசக் குழு தனது சமரச நடவடிக்கைகளை பைசாபாத் மாவட்டத் தலைமையிடமான பைசாபாத் நகரத்தின் ஒரு இடத்தில் மேற்கொள்ள வேண்டும். சமரசம் தொடர்பான விடயங்களை எவ்வித ஊடகங்களும் வெளியிட நீதிமன்றம் தடைவித்துள்ளது. ராம ஜென்ம பூமி குறித்தான சமரசப் பேச்சு வார்த்தைகள் அறைக்குள் வைத்து பேசித் தீர்க்க வேண்டும். சமரசக் குழு எட்டு வாரங்களுக்குள் தங்கள் பரிந்துரைகளை அறிக்கையாக உச்சநீதிமன்றத்திற்கு சமப்ப்பிக்க வேண்டும்.  

## இராம ஜென்ம பூமி - பாபர் மசூதி குறித்த தீர்ப்புகள்
### அலகாபாத் உயர்நீதிமன்ற தீர்ப்பு
ராம ஜென்ம பூமி – பாபர் மசூதி இடம் தொடர்பான பிணக்குகள் குறித்து 30 செப்டம்பர் 2010 இல் அலகாபாத் உயர் நீதிமன்றம் தீர்ப்பு வழங்கியது. சர்ச்சைக்குரிய 2.77 ஏக்கர் நிலத்தை மூன்று பகுதிகளாக பிரித்து, தற்போது குழந்தை பால ராமர் சிலை நிறுவப்பட்ட இடம் ஒரு பகுதியாகவும், சன்னி வக்ஃப்போர்டு அமைப்புக்கு மூன்றில் ஒரு பகுதி நிலத்தையும், **நிர்மோகி அக்காரா** அமைப்புக்கு மீதி உள்ள நிலத்தையும் வழங்கி அலகாபாத் உயர் நீதிமன்றம் தீர்ப்பளித்தது.  

### உச்ச நீதிமன்ற தீர்ப்பு
27 ஜனவரி 2013-இல் இந்திய உச்ச நீதிமன்றம், சர்ச்சைக்குரிய பகுதிகளை ஏற்கனவே உள்ளது உள்ளபடி (status quo) மாநில அரசு நிர்வாகிக்க வேண்டும் என தீர்ப்பளித்தது. சர்ச்சைக்குரிய ராம ஜென்ம பூமி மற்றும் பாபர் மசூதி குறித்த அலகாபாத் உயர் நீதிமன்ற தீர்ப்பை எதிர்த்து பல வழக்குகள் நிலுவை உள்ளதால், உச்ச நீதிமன்றம் தனது இறுதித் தீர்ப்பைத் தள்ளி வைத்துள்ளது.. இந்நிலையில் 8 மார்ச் 2019 அன்று ராம ஜென்ம பூமி பிணக்குகள் குறித்து சமரசம் செய்து வைக்கும் முயற்சியில், உச்சநீதிமன்றம் முன்னாள் நீதியரசர் பக்கீர் முகமது இப்ராகிம் கலிபுல்லா தலைமையில் ஸ்ரீ ஸ்ரீ ரவிசங்கர் மற்றும் சிறீராம் பஞ்சு ஆகிய உறுப்பினர்கள் கொண்ட சமரசக் குழுவை நியமித்துள்ளது.  

## இதனையும் காண்க
- ராம ஜென்ம பூமி
- பாபர் மசூதி
# தெற்கு மலை நாகணவாய்



**தெற்கு மலை நாகணவாய்** (*கிராகுலா இண்டிகா*) என்பது நாகணவாய் குடும்பத்தைச் சேர்ந்த ஒரு சிற்றினம் ஆகும். இது தென்னிந்தியாவிலும் இலங்கையின் வனப்பகுதிகளிலும் காணப்படுகிறது. இந்த சிற்றினம் காடுகளில் மந்தையாக சுற்றி நகரும் தன்மையுடையது. மேலும் ஒரு மந்தையின் உறுப்பினர்கள் பரந்த அளவிலான குரல்களுடன் தொடர்பு கொள்கிறார்கள்.  

## சொற்பிறப்பியல்
பறவை என்பதற்காக பிரெஞ்சு வார்த்தையான மைனேட் இந்தச் சொல் தோன்றியிருக்கலாம். இந்தோ-போர்த்துகீசிய மைனாட்டோவிலிருந்து, தண்ணீருக்கு அருகில் வாழும் ஒரு பாடல் பறவையின் பெயரிலிருந்து பெறப்பட்டிருக்கலாம். மேலும் இது துணிகளைத் துவைக்கும் வேலையைக் குறிக்கும் ஒரு மனிதனைக் குறிப்பதாகவும் உருவகப்படுத்தப்படுகிறது.  

## உடலமைப்பு
இதன் உடல் நீளம் 23 முதல் 24 செ.மீ. வரை இருக்கும். தலைப்பகுதி மங்கிய கருப்பு நிறத்திலும், உடலும் இறக்கைகளும் பச்சையும் ஊதாவும் கலந்த கருப்பு நிறத்திலும் முதன்மை இறக்கைகளில் வெண்ணிறத் திட்டுக்களுடன் காணப்படும். செம்மஞ்சள் நிற அலகின் நுனி மஞ்சளாக இருக்கும். கால்களும் பாதங்களும் மஞ்சள் நிறத்துடன் காணப்படும்.  

## கள அடையாளங்கள்

- இப்பறவையின் பரவலில் காணப்படாத இன்னொரு மலை நாகணவாயான *Gr. religiosa*-வை விட அளவில் சிறியதாகவும் இதன் அலகு அதனை விட மெல்லியதாகவும் இருக்கும். பிடரியின் தசைத் தொங்கல் தலையின் உச்சி வரை நீண்டிருக்கும். மேலும், கண்ணுக்குக் கீழே தசைத் தொங்கலின் இரு நாக்குகளும் ஓட்டுப் பகுதியில்லாமல் இருக்கும்
- இதன் அளவையொத்த, இதன் பரவலில் காணப்படும் இன்னொரு மலை நாகணவாயான இலங்கை நாகணவாயிற்கு (*Gr. ptilogenys*) இப்பறவையைப் போல கன்னங்களிலும் தலையுச்சியிலும் தசைத் தொங்கல் இருக்காது; மேலும், இலங்கை நாகணவாயிற்கு அலகின் அடிப்பகுதி கருப்பாக இருக்கும்

## வாழிடங்களும் நடத்தையும்
தெற்கு மலை நாகணவாய் தென்மேற்கு இந்தியாவிலும் இலங்கையிலும் காணப்படுகிறது. இது வெப்பமண்டல, மிதவெப்பமண்டல உலர் அகலமான காடுகள், மலைகள், சதுப்புநில காடுகள், தோட்டப் பகுதிகளில் வாழ்கிறது. இது வழக்கமாக காடுகளின் விளிம்பில் உள்ள மரங்களின் உச்சியில், சிறிய சத்தமில்லாத குழுக்களாக நகரும். விதானத்தில் உயரமாக காணப்படுகிறது. இது கிளைகளின் பக்கவாட்டில் குதிக்கும். பெரும்பாலான நாகணவாய் குஞ்சுகளைப் போலவே, மலை மைனாவும் பழங்கள், தேன் மற்றும் பூச்சிகளை உண்பதால் அனைத்துண்ணியாக உள்ளது.  

இதன் குரல் மெல்லிசையானது. இது பல்வேறு கூக்குரல்களையும் அழைப்புகளையும் வெளியிடக்கூடியது. மலை நாகணவாய் சிறந்த பேசும் பறவைகளில் ஒன்றாக கருதப்படுகிறது. பெரும்பாலும் மனித ஒலிகளையும் குரலையும் ஏற்படுத்தக்கூடிய. கிளிகளை விட சிறந்தது. இந்த சிறப்புக்காக இது கொல்லைப்படுத்தப்பட்ட நிலையில் வளர்க்கப்படுகிறது. தெற்கு மலை நாகணவாய், பொதுவான மலை நாகணவாயினை விட குறைவான குரல் திறன் கொண்டதாகக் கூறப்படுகிறது. இது மிகவும் ஒத்த இனமாகும். இதன் வரம்பு ஒன்றுடன் ஒன்று இல்லை.  

## காப்புநிலை
மலை நாகணவாயின் எண்ணிக்கை குறைந்து வந்தபோதிலும் இதனை பன்னாட்டு இயற்கைப் பாதுகாப்புச் சங்கம் செம்பட்டியலில் "தீவாய்ப்புக் கவலை குறைந்த இனமாகப்" பட்டியலிட்டுள்ளது.
# பிரம்மா.காம்



**பிரம்மா.காம்** 2017 ஆம் ஆண்டு நகுல் மற்றும் ஆஷ்னா சவேரி நடிப்பில், விஜயகுமார் இயக்கத்தில், சித்தார்த் விபின் இசையில் வெளியான தமிழ் திரைப்படம்.  

## கதைச்சுருக்கம்

காமேஸ்வரன் (நகுல்) திறமையான விளம்பரப் பட இயக்குநர். வணங்காமுடியின் (ராஜேந்திரன்) நிறுவனத்தில், முதன்மைப் பொறுப்பில் உள்ள ராமேஸ்வரனின் (சித்தார்த் விபின்) கீழ் வேலை பார்க்கிறான் காமேஷ். காமேஷின் உறவினர்தான் ராமேஸ்வரன். ராமுவை விட திறமையானவனாக இருந்தாலும் காமேஷ் செய்த சிறு தவறால் அவனுக்கு கிடைக்க வேண்டிய பதவி உயர்வு ராமேஸ்வரனுக்குக் கிடைத்திருக்கிறது. தன்னுடைய வாழ்க்கை தான் நினைத்தது போல இல்லையென்று இறைவன் பிரம்மனைத் திட்டிக் கொண்டே இருக்கிறான் காமேஷ். காமேஷும் விளம்பரப் பட நடிகை மனிஷாவும் (ஆஷ்னா சவேரி) காதலர்கள்.  

காமேஷ் தன் பிறந்த நாளன்று கோயிலுக்கு செல்கிறான். கோயில் மூடவேண்டிய நேரமாகிவிட்டதால் அங்குள்ள பிரம்மனின் சன்னதியில் வழிபட்டுச்செல்லுமாறு கூறுகிறார் அர்ச்சகர். பிரம்மனிடம் சென்று தன்னுடைய குறைகளை எல்லாம் சொல்லி, அவற்றை நீக்கி தனக்கு ஒரு நல்ல வாழ்க்கை அமைய அருள்புரியுமாறு கேட்கிறான். அடுத்த நாள் அவனது முகநூல் கணக்கிற்கு "பிரம்மா" என்ற பெயரில் ஒரு நட்பழைப்பு வருகிறது. யாரோ தன்னிடம் கேலி செய்து விளையாடுகிறார்கள் என்றெண்ணி அந்த நட்பாலைப்பை ஏற்றுக்கொண்டு பிரம்மாவுடன் உள்பெட்டியில் உரையாடுகிறான். தான் உண்மையிலேயே கடவுள் பிரம்மா என்பதை நிரூபிக்க காமேஷ் கேட்டவாறு அவனது குழந்தைப்பருவ வாழ்க்கையில் நிகழ்ந்த நிகழ்வுகள் முதல் இப்போதுவரையிலான பல்வேறு புகைப்படங்களை அனுப்பி தன்னை கடவுள் என்று நிரூபிக்கிறார். அதிர்ச்சியடையும் காமேஷ் இதுபற்றி தன் நண்பர்கள் ஜெகன் மற்றும் மாயாவிடம் தெரிவிக்கிறான். அவர்களும் பிரம்மாவிடம் தங்கள் குழந்தைப் பருவ புகைப்படங்களைக் கேட்க அவர்களுடைய புகைப்படங்களையும் அனுப்புகிறார். அனைவரும் ஆச்சர்யமடைகின்றனர்.  

மாயா எதிர்பாராவிதமாக மடிக்கணினியில் ஒரு பொத்தானை அழுத்திவிட காலம் ஓராண்டு பின்னோக்கிச் செல்கிறது. அதாவது சரியாக காமேஷ் செய்த தவறால் அவனது பதவி உயர்வு பாதிக்கப்பட்ட தினத்திற்குச் செல்கிறது. காமேஷ் இந்த வாய்ப்பை சரியாக பயன்படுத்தி அவன் நினைத்ததுபோல் நிறுவனத்தில் பதவி உயர்வு பெறுகிறான். ஆனால் அதன்பின் ஏற்படும் பிரச்சனைகளை எவ்வாறு சமாளித்தான் என்பது மீதிக்கதை.  

## நடிகர்கள்

- நகுல் - காமேஸ்வரன்
- ஆஷ்னா சவேரி - மனிஷா
- நீது சந்திரா - நீது சந்திரா
- சித்தார்த் விபின் - ராமேஸ்வரன்
- கே. பாக்யராஜ் - குருக்கள்
- ராசேந்திரன் - வணங்காமுடி
- ஜெகன் - ஜெகன்
- சோனா ஹெய்டன் - வணங்காமுடியின் மனைவி
- கௌசல்யா - காமேஸ்வரனின் தாய்
- எம். ஜே. ஸ்ரீராம் - பரமேஸ்வரன்
- கார்த்திகேயன்
- சுமிதா ஹசாரிகா
- உபசனா ஆர். சி - மாயா

## விமர்சனம்

விகடன்: பக்தனுக்கு முகநூல் வழியே வரம் தரும் கடவுள் என்ற கரு நன்றாகத்தான் இருக்கிறது.  

தினமலர்: பிரம்மா.காம் - பிரமிப்பில்லை.
# சுபைதா பேகம்



**சுபைதா பேகம் தன்ராஜ்கிர்** (Zubeida) (1911–1988) ஒரு இந்திய திரைப்பட நடிகை ஆவார். இவர் இந்தியாவின் முதல் பேசும் படமான *ஆலம் ஆரா* (1931) வில் நடித்துள்ளார். மேலும், "தேவதாஸ்" (1937), மற்றும் சாகர் மூவிடோனின் "மேரி ஜான்" போன்ற வெற்றிப் படங்களில் நடித்துள்ளார்.  

## இளமைப் பருவம்
சுபைதா, மேற்கு இந்தியா குசராத்து மாநிலத்திலுள்ள சூரத்தில் பிறந்தார். சுபைதா ஒரு முஸ்லீம் இளவரசி, நவாப் சித்தி இப்ராஹிம் முஹம்மது யாகூத் கான் III (சச்சின் மாநிலம்) மற்றும் பாத்திமா பேகத்திற்கு மகளாகப் பிறந்தார்.. அவளுக்கு இரண்டு சகோதரிகள் இருந்தனர், சுல்தானா மற்றும் ஷேலாடி இருவரும் நடிகைகள். மரியாதைக்குரிய குடும்பங்களில் இருந்து வரும் பெண்களுக்கு பொருத்தமான தொழிலாக திரைப்படத்தைக் கருதாத சமயத்தில் ராயல்டியை மட்டும் அனுமதித்த நேரத்தில் ஒரு இளம் வயதில் திரைப்படங்களில் நுழைந்த சில பெண்களில் ஒருவராக இருந்தார்.  

## தொழில்
"கோகினூர்" படத்தில் அறிமுக நடிகையாக நடிக்கும்போது சுபைதாவிற்கு வயது 12 மட்டுமே. 1920 களில் அவர் சுல்தானா (நடிகை)வுடன் சிறு கதாபாத்திரத்தில் நடித்துள்ளார். சுல்தானா இந்திய சினிமாவின் அழகான நடிகைகளில் ஒன்றாகவும் இருந்தார். 1924 இல் வெளிவந்த "கல்யாண் கஜினா" இரண்டு பேரும் நடித்த படங்களில் ஒன்றாகும். இதற்கு இரண்டு ஆண்டுகளுக்கு முன்னர் வெளியான சுபைதாவின் முதல் வெற்றிப் படமான 'வீர் அபிமன்யு' படத்தில், இவரது தாயார் பாத்திமா பேகமும் முக்கியக் கதாபாத்திரத்தில் நடித்துள்ளார்.  
(1931)]]  

## சொந்த வாழ்க்கை
சுபைதா ஐதராபாத்து "மகாராஜா நர்சிங்கிர் தன்ராஜ்கிர் கியான் பஹதூர்" அவர்களை மணந்து கொண்டார். இவர் ஹுமாயூன் தன்ராஜ்கிர், மற்றும் துர்ரேஷ்வர் தன்ராஜ்கிர் ஆகியோரின் தாய். துர்ரேஷ்வர் விளம்பர மாதிரியான ரியா பிள்ளையின் தாய் ஆவார்.  

## இறப்பு
சுபைதா தன் இறுதிக் காலத்தை குடும்ப அரண்மனையான "தன்ராஜ் மஹாலில்" கழித்தார். இவர் 1988இல் இறந்தார்.
# கொளத்தூர் கோபாலன்


**கொளத்தூர் கோபாலன்** (*Coluthur Gopalan*, 29 நவம்பர் 1918 – 3 அக்டோபர் 2019)) ஓர் இந்திய ஊட்டச்சத்து நிபுணர் ஆவார். இவர் 1918 ஆம் ஆண்டு நவம்பர் 29 அன்று தமிழ்நாட்டிலுள்ள சேலத்தில் பிறந்தார். எப்.ஆர்.சி.பி. எனப்படும் மருத்துவர்களுக்கான இராயல் கல்லூரியில் உறுப்பினர், எப்.ஆர்.எசு. எனப்படும் இராயல் கழக உறுப்பினர், எப்.ஏ.எம்.எசு. எனப்படும் இலண்டன் மருத்துவ அறிவியல் அகாடமியின் உறுப்பினர், எப்.ஏ.எசு.சி எனப்படும் அறிவியல் கழகத்தின் உறுப்பினர் போன்ற பல பெருமைகள் இவருக்கு உண்டு. கோபாலன் சென்னைப் பல்கலைக்கழகத்தில் முதுநிலை மருந்தியல் பட்டமும், இலண்டன் பல்கலைக்கழகத்தில் அறிவியல் மற்றும் தத்துவப் பாடங்களில் முனைவர் பட்டமும் பெற்றார் . இந்திய அரசு இவருக்கு பத்மசிறீ விருது வழங்கி சிறப்பித்தது .
# புள்ளி மரங்கொத்தி



**புள்ளி மரங்கொத்தி** (Speckled Piculet) என்பது மரங்கொத்தி குடும்பத்தைச் சேர்ந்த சிறிய உடலைக்கொண்ட ஒரு பறவையாகும். இது 1836 இல் பர்ட்டனால் வரையறுக்கப்பட்டது.  

## விளக்கம்
புள்ளி மரங்கொத்திகளில் ஆண், பெண் பறவைகள் தோற்றத்தில் ஏறக்குறைய ஒரே மாதிரியாக இருக்கும். இவற்றின் முதுகு ஆலிவ்-பச்சை நிறத்தில் இருக்கும். ஆண் பறவையின் உச்சியின் முன்புறத்தில் ஆரஞ்சு மற்றும் பழுப்பு நிறங்கள் இருக்கும். உடலின் கீழ்ப்பகுதி மஞ்சள் கலந்த வெண்மையாக பெரிய கறுப்புக் கறைகளுடன் காணப்படும். கண்களுக்கு அருகில் அடர் பச்சை நிற பட்டை உள்ளது. இவற்றின் கண்கள் வழியாகக் அடர் பச்சை நிற பட்டை இருக்கும். அதன் மேலும் கீழும் வெள்ளைக் கறைகள் அழகுற அமைந்திருக்கும்.  

## துணையினங்கள்
இதில் மூன்று துணையினங்கள் உள்ளன:  

- ***Picumnus innominatus chinensis*** (Hargitt, 1881)
- ***Picumnus innominatus innominatus*** (Burton, 1836)
- தெற்கத்திய புள்ளி மரங்கொத்தி ***Picumnus innominatus malayorum*** (எர்ன்சுட் ஆர்டெர்ட், 1912)
# பபிதா



**பபிதா** (Babita) முன்னாள் நடிகையான இவர் பபிதா ஹரி சிவ்தாசானி என்ற பெயரில் பிறந்தவர், அவரது திருமணப் பெயர் "பபிதா கபூர்", சிந்தி இனத்தை சார்ந்தவர் ஆவார், மற்றும் பிரிட்டீஷ் வம்சாவளியைச் சேர்ந்தவர், இந்தி மொழி திரைப்படங்களில் தோன்றியுள்ளார். நடிகர் ஹரி சிவ்தாசினியின் மகள், அவரது சமகால நடிகை சாதனா சிவ்தாசனியின் முதல் உறவினர் ஆவார் அவரது முதல் வெற்றிகரமான படம் படமான "தஸ் லாக்" (1966), ஆனால் அது "ராஸ்" (1967), ராஜேஷ் கன்னா க்கு எதிரான காதல் திரைப்படம், அது அவருக்கு அங்கீகாரம் பெற்றுத் தந்தது.  

1966 ஆம் ஆண்டு முதல் 1973 வரை, அவர், "தஸ் லாக்" (1966), "ஃபர்ஸ்" (1967), "ஹசீனா மான் ஜாயேகி" , "கிஸ்மத்" (1968), "ஏக் ஸ்ரீமான் ஏக் ஸ்ரீமதி" (1969), "டோலி" (1969), "கல் ஆஜ் அவுர் கல்" (1971) மற்றும் "பன்பூல்" (1971) போன்ற பல படங்களில் முன்னணி கதாநாயகியாக பதினைந்து திரைப்படங்களில் நடித்தார். 1971இல் நடிகர் ரண்தீர் கபூருடனான தனது திருமணத்தைத் தொடர்ந்து 1972இல் வெளி வந்த " ஜீத்" மற்றும் "ஏக் ஹசினா தோ தீவானா" ஆகிய இரண்டுத் திரைப்ப்படங்களில் தோன்றியுள்ளார். அதைத் தொடர்ந்து வெளியான "சோனே கே ஹத்" (1973) தோல்வி அடைந்ததும்,அவர் திரைப்பட வாழ்க்கையை விட்டு வெளியேற முடிவு செய்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.  

## பின்னணி
பபிதா பாக்கித்தானில் இருந்து பகிர்வுக்கு பிறகு இந்தியாவுக்கு வந்த இந்து மதத்தைச் சார்ந்த நடிகர் ஹரி சிவதாசனிக்கும்,பிரித்தானிய கிறிஸ்தவ தாயான, பார்பரா சிவ்தசானிக்கும் மகளாக மும்பையில் பிறந்தார். அவரது சகோதரி மீனா அத்வானி, "பவர்மாஸ்டர் இன்ஜினியர்ஸ் பிரைவேட் லிமிடெட் மற்றும் பவர் மாஸ்டர் டூல்ஸ் பிரைவேட் லிமிடெட் என்ற நிறுவனத்தின் உரிமையாளர் ஆவார்.  
சமகாலத்திய நடிகையான சாதான சிவ்தாசினி அவரது முதல் உறவினர் ஆவார்.  

## சொந்த வாழ்க்கை
1971 ஆம் ஆண்டு நவம்பர் 6 ஆம் தேதி ரண்தீர் கபூரை மணந்தார். இந்த தம்பதியருக்கு திரைப்பட நடிகைகளான கரிஷ்மா மற்றும் கரீனா என்ற இரண்டு மகள்கள் உள்ளனர்.  
அவர் மற்றும் ரண்தீர் பல ஆண்டுகளாக தனித்தனி வீடுகளில் தங்கியிருந்தார்கள், அவர்கள் சட்டப்பூர்வமாக திருமணம் செய்துகொண்ட போதிலும், விவாகரத்து செய்ய விரும்பவில்லை. பல ஆண்டுகளாக தனியாக வாழ்ந்த பிறகு 2007 இல் இந்த ஜோடி ஐக்கியப்பட்டது.
# சனா சயீத்



## தொழில்
விமர்சன ரீதியாகவும் வணிக ரீதியாகவும் வெற்றி பெற்றத் திரைப்படங்களான *குச் குச் ஹோத்தா ஹை* (1998) திரைப்படம் *"ஹார் தில் ஜோ பியார் கரேகா"* (2000) மற்றும் *"பாதல்"*(2000) ஆகிய படங்களில் நடித்துள்ளார். *ஸ்டார் பிளஸ்ஸில்* பிரபலமான குழந்தைகள் நிகழ்ச்சியான *"பாக்ஸ் கிட்ஸ்"* என்ற நிகழ்ச்சியை இவர் நடத்தினார், அதில் சாதுர் சாச்சியின் பாத்திரத்தில் நடித்தார். *"சோனி* தொலைக்காட்சி"யின் *"பாபுல் கா ஆங்கன் சோட்டே நா"* என்ற நிகழ்ச்சி மற்றும் *"சாப்* தொலைக்காட்சி"யின் *"லோ ஹோ கய் பூஜா இஸ் கர் கி"* போன்ற தொலைக்காட்சி நிகழ்ச்சிகளில் அவர் தோன்றினார். சனா *"ஜலக் திக்லா ஜா"* என்ற நடன நிகழ்ச்சி நிகழ்ச்சியில் ஆறாவது இடம் பிடித்தார், நடனமாடும் தன் ஆற்றலுக்காக வெகுவாக புகழப்பட்டார்.
# உச்சத்துல சிவா



**உச்சத்துல சிவா** 2016 ஆம் ஆண்டு கரண் மற்றும் நேகா ரத்னாகரன் நடிப்பில், வித்தியாசாகர் இசையில், ஜேபி இயக்கத்தில், கரணின் மனைவி தேவி கரண் தயாரிப்பில் வெளியான தமிழ் திரைப்படம்.  

## கதைச்சுருக்கம்

வாடகை மகிழுந்து ஓட்டுநரான சிவா (கரண்) முதல் காட்சியில் தெருவோரம் இட்லிக்கடை நடத்திவருபவரிடம் சுத்தமாக சமைத்துப் பரிமாறு அறிவுரை சொல்வதாக அமைவது அவருடைய கதாப்பாத்திரத்தின் தன்மையை விளக்குவதாக அமைகிறது. அவனது மகிழுந்தில் பயணிக்கிறார் ஞானசம்பந்தம் (ஞானசம்பந்தம்). இருவரும் பேசிக்கொண்டு செல்கிறார்கள். கதையில் ஏற்படும் முக்கியமான திருப்பத்திற்குப் பிறகு திரைக்கதை வேகமெடுக்கிறது.  

நிலா (நேகா) அந்த நகரத்தில் போதை மருந்து கடத்தும் கும்பலால் துரத்தப்படுகிறாள். அப்போது அங்குவரும் சிவா அவளைத் தன் வாகனத்தில் ஏற்றிக்கொள்கிறான். அவள் அந்த வாகனத்தில் தன்னை விரட்டி வருபவர்களிடமிருந்து ஏறி தப்பிக்கிறாள். நிலாவின் நண்பர்கள் அல்லது உறவினர்கள் வீடு இருக்கும் இடத்தைக் கூறினால் அங்கு சென்றுவிட்டுவிடுவதாக சொல்கிறான். சிறிது நேரத்தில் அவன் நிலவுக்கு செய்த உதவியின் காரணமாக அடுத்தடுத்து பிரச்சனைகள் வரத் தொடங்குகின்றன. அவனது கட்டுப்பாட்டை மீறி சென்று கொண்டிருக்கும் பிரச்சனைகளை சமாளித்து, எதிரிகளை வீழ்த்தி, நிலாவை எப்படிக் காப்பாற்றினான் என்பதே கதை.  

## நடிகர்கள்

- கரண் - சிவா
- நேகா ரத்னாகரன் - வித்யா / நிலா
- ஆடுகளம் நரேன் - ஆல்பர்ட்
- இளவரசு - ஒண்டிப்புலி
- ரமேஷ் கண்ணா - சுந்தர்
- சங்கிலி முருகன் - குற்றவாளி
- அஸ்வின் ராஜா - குற்றவாளி
- கனல் கண்ணன் - சிறப்புத் தோற்றம்

## தயாரிப்பு

இது கரணின் முதல் தயாரிப்பு ஆகும். நேகா ரத்னாகரன் இப்படத்தின் கதாநாயகியாக 2016 ஆம் ஆண்டு துவக்கத்தில் ஒப்பந்தம் செய்யப்பட்டார். தமிழ்ப்படங்களுக்கு நீண்ட காலமாக இசையமைக்காமல் இருந்த வித்தியாசாகர் இப்படத்தின் மூலம் மீண்டும் தமிழ்த் திரையுலகில் காலடி பதித்தார்.  

## இசை

படத்தின் இசையமைப்பாளர் வித்தியாசாகர். இயக்குநர் தரணி இப்படத்தில் முதன் முதலாக ஒரு பாடலைப் பாடி பாடகராக அறிமுகமானார்.  

| 1 | தாறுமாறு | திப்பு, தரணி, கரண், ஜேபி | 4:20 |  |
| --- | --- | --- | --- | --- |
| 2 | பேசு பேசு | பலராம், இந்துலேகா வாரியார் | 4:58 |  |
| 3 | உச்சத்துல சிவா (இசை) | வித்தியாசாகர் | 2:17 |  |
| 4 | உச்சத்துல சிவன்டா | வி. எம். மகாலிங்கம் | 2:17 | } |

## விமர்சனம்

டாப்10சினிமா: கரண், நேகா, ‘ஆடுகளம்’ நரேன் ஆகியோரின் சிறந்த பங்களிப்பு
# புரோமோ அயோடோமெத்தேன்



**புரோமோ அயோடோமெத்தேன்** (*Bromoiodomethane*) என்பது CH<sub>2</sub>BrI என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் ஒரு நீர்மக் கலப்பு ஆலோமீத்தேன் என்று வரையறுக்கப்படுகிறது. மேலும் இது குளோரோஃபார்மில் நன்கு கரையும். புரோமோ அயோடோமெத்தேனின் மாறுநிலை வெப்பம் 367.85 °செல்சியசு வெப்பநிலையும் 6.3 மெகா பாசுக்கல் அழுத்தமும் ஆகும். 20 பாகை செல்சியசு வெப்பநிலையில் இதன் ஒளிவிலகல் எண் 1.6382 ஆகும்.
# கொன்கனா சென் சர்மா



**கொன்கனா சென் சர்மா** (*Konkona Sen Sharma*, திசம்பர் 3, 1979) ஒரு இந்திய நடிகை, எழுத்தாளர் மற்றும் இயக்குநர் ஆவார். அவர் இரண்டு தேசிய திரைப்பட விருதுகளையும் நான்கு பிலிம்பேர் விருதுகளையும் பெற்றுள்ளார். திரைப்பட உருவாக்குநர் அபர்ணா சென் அவர்களின் மகளான கொன்கனா முதன்மையாக இந்திய கலை மற்றும் சுதந்திர திரைப்படங்களில் தோன்றுகிறார்.  

*இந்திரா* (1983) படத்தில் குழந்தை கலைஞராக அறிமுகமானார். வங்காள மொழி திரைப்படமான *ஏக் ஜீ ஆச்சே கன்யா* (2000) திரைப்படத்தில் ஷர்மா வளர்ந்த பிறகு அறிமுகமானார். இவரின் முதல் ஆங்கில மொழி திரைப்படம் *மிஸ்டர் அண்ட் மிஸ்ஸிஸ் ஐயர்* (2002), இது அவரது தாயார் இயக்கியது, இத்திரைப்படத்தில் அவரது நடிப்பிற்காக சிறந்த நடிகைக்கான தேசிய திரைப்பட விருதைப் பெற்றார்.. *பக்கம் 3* (2005) என்ற நாடக திரைப்படத்தின் மூலம் பார்வையாளர்களிடம் அவருக்கு பரவலான அங்கீகாரம் கிடைத்தது. அதன் பிறகு பல படங்களில் நடித்தார். அப்படங்கள் வியாபார ரீதியில் பெரிய வெற்றி பெறாவிட்டாலும் தனது நடிப்புக்காக பாராட்டுகளை பெற்றார். அவள் முதல் வணிக வெற்றி விட அவருக்கு விமர்சன புகழாரத்தை பெற்றிருக்கிறது அவற்றில் பெரும்பாலானவை படங்களில், பல நடித்துள்ளார். *ஒம்காரா* (2006) மற்றும் *லைஃப் இன்* *எ..* *மெட்ரோ (2007) ஆகியவற்றில்* நடித்ததற்காக தொடர்ச்சியாக இரண்டு வருடங்கள் பிலிம்பேர் சிறந்த துணை நடிகை விருதுகளை வென்றார். ஓம்காரா திரைப்படத்திற்காக அவர் சிறந்த துணை நடிகை பிரிவின் கீழ் இரண்டாம் தேசிய விருதை வென்றார். 2017 ஆம் ஆண்டில் அவர் இயக்குநராக அறிமுகமான ' *எ டெத் இன் தி குஞ்ச்* ' வெளியானது. அத்திரைப்படத்திற்காக சிறந்த அறிமுக இயக்குனருக்கான பிலிம்பேர் விருதை வென்றார். அதே ஆண்டில் அவரது *எனது புர்க்காவின் கீழ்* உதட்டுச்சாயம் படத்தில் நடித்தார். இப்படம் விமர்சன ரீதியாக பாராட்டுகளையும் பல சர்வ தேச விருதுகளையும் பெற்றது.  

## ஆரம்ப வாழ்க்கை
சென் ஷர்மா டிசம்பர் 3, 1979 அன்று முகுல் சர்மா (ஒரு அறிவியல் எழுத்தாளர் மற்றும் பத்திரிகையாளர்) மற்றும் அபர்ணா சென் (ஒரு நடிகை மற்றும் திரைப்பட இயக்குநர்) ஆகியோருக்கு பிறந்தார். அவருக்கு ஒரு மூத்த சகோதரி, கமலினி சாட்டர்ஜி உள்ளார். சென் சர்மாவின் தாய்வழி தாத்தா சிதனந்தா தாஸ்குப்தா ஒரு திரைப்பட விமர்சகர், அறிஞர், பேராசிரியர், எழுத்தாளர் மற்றும் கல்கத்தா திரைப்பட சங்கத்தின் இணை நிறுவனர்களில் ஒருவராக இருந்தார். அவரது பாட்டி சுப்பிரியா தாஸ்குப்தா புகழ்பெற்ற நவீன வங்காள கவிஞர் ஜிபனானந்தா தாஸின் உறவினர் ஆவார்.  

சென் ஷர்மா ஸ்டீபன்ஸ் கல்லூரியில் ஆங்கிலத்தில் 2011 இல் பட்டம் பெற்றார்.  

## தனிப்பட்ட வாழ்க்கை
சென் ஷர்மா 2007 ஆம் ஆண்டில் நடிகர் மற்றும் இணை நட்சத்திரமான ரன்வீர் ஷௌரீ உடன் நெருங்கி பழகத் தொடங்கினார். 3 செப்டம்பர் 2010 அன்று தனிப்பட்ட விழாவில் திருமணம் செய்து கொண்டனர். மார்ச் 15, 2011 அன்று தெற்கு மும்பை மருத்துவமனையில் சென் ஷர்மா தனது முதல் குழந்தை ஹரூனை பெற்றெடுத்ததாக *டைம்ஸ் ஆப் இந்தியா* அறிவித்தது. ரன்வீர் மற்றும் கொங்கோனா ஆகியோர் செப்டம்பர் 2015 ல் தங்கள் பிரிவினை அறிவித்தனர். அவர்கள் இன்னும் நண்பர்களாக இருக்கிறார்கள், தங்கள் மகனின் காவலை பகிர்ந்து கொள்கிறார்கள்.
# பைசாபாத்


## வரலாறு

இராமாயணம் காவியம் கூறும் சகேதம் என்பது அயோத்தி நகரத்தின் மற்றொரு பெயராகும்.  
முகலாயப் பேரரசின் ஆட்சிக்காலத்தில், 1722-இல் அவத் பகுதியின் ஆளுநர் நவாப் சதாத் அலி கான், அயோத்தி நகரத்திற்கு அருகில், சரயு ஆற்றின் கரையில் கோட்டையுடன் கூடிய பைசாபாத் நகரத்தை நிறுவினார். பிரித்தானிய இந்தியா ஆட்சியின் போது, 1801 முதல் 1859 முடிய அயோத்தி இராச்சியம், துணைப்படைத் திட்டத்தின் கீழ் சுதேச சமஸ்தானமாக விளங்கியது. பின்னர் 1859-இல் அவகாசியிலிக் கொள்கையின் படி, அயோத்தி இராச்சியம், பிரித்தானிய இந்தியாவின் நேரடி ஆட்சியில் இணைக்கப்பட்டது. இந்தியப் பிரிவினைக்குப் பின்னர், 1947-இல் பைசாபாத், உத்தரப் பிரதேசத்தின் பைசாபாத் மாவட்டத்தின் நிர்வாகத் தலைமையிடமானது.  

## மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின் படி பைசாபாத் நகரத்தின் மொத்த மக்கள்தொகை 1,65,228 ஆகும். அதில் ஆண்கள் 85,620 ஆகவும்; பெண்கள் 79,608 ஆகவும் உள்ளனர். பாலின விகிதம் 1000 ஆண்களுக்கு, 930 பெண்கள் வீதம் உள்ளனர். சராசரி எழுத்தறிவு 84.03% ஆகவுள்ளது. ஆறு வயதிற்குட்பட்ட குழந்தைகள் 17,781 ஆகவுள்ளனர். மக்கள்தொகையில் இந்துக்கள் 1,15,459 (69.88 %) ஆகவும், இசுலாமியர்கள் 46,789 (28.32 %) சீக்கியர்கள் 1,373 (0.83 %) ஆகவும், மற்றவர்கள் 1607 (0.95%) ஆகவும் உள்ளனர். இந்நகரத்தில் இந்தி, உருது மற்றும் அவதி மொழிகள் பேசப்படுகிறது.  

## போக்குவரத்து
### தொடருந்து வசதிகள்

#### பைசாபாத் தொடருந்து சந்திப்பு நிலையம்
6 நடைமேடைகளுடன் கூடிய பைசாபாத் தொடருந்து நிலையம் கான்பூர், லக்னோ, வாரணாசி, அலகாபாத், மும்பை, தில்லி, கொல்கத்தா நகரங்களுடன் இணைக்கிறது.  

#### அயோத்தி தொடருந்து சந்திப்பு நிலையம்
மூன்று நடைமேடைகளுடன், பைசாபாத் தெற்கில் அமைந்த அயோத்தி தொடருந்து சந்திப்பு நிலையம், கோரக்பூர், கான்பூர், லக்னோ, அலகாபாத், வாரணாசி, பாட்னா, ஆசான்சோல், கொல்கத்தா, கவுகாத்தி, அமிர்தசரஸ், மும்பை, தில்லி, சென்னை, அகமதாபாத் போன்ற நகரங்களுடன் இணைக்கிறது.
# அன்னபூர்ணா தேவி


**அன்னபூர்ணா தேவி** (Annapurna Devi) 1927 2018 அக்டோபர் 13 பிறந்த இந்துஸ்தானி இசைக் கருவியான சித்தார் இசைக் கலைஞர், மாஇஹார் எஸ்டேட்டின் முன்னாள் மகாராஜா "பிரிஜ்நாத் சிங் என்பவரால் இவருக்கு "அன்னபூரணி எனப் பெயரிடப்பட்டது. பின்னர் இப்பெயர் பிரபலமாக அறியப்பட்டார். இவர் மைஹார் கரானாவின் நிறுவனர் அலாவுதீன் கானின் மகள் மற்றும் சீடர் ஆவார், மற்றும் சித்தார் இசைக் கலைஞர் ரவி சங்கரின் முதல் மனைவியாவார். ரவி சங்கரிடமிருந்து பிரிந்த பிறகு, அவர் மும்பைக்கு குடிபெயர்ந்தார், அதன் பின்னர் பொதுவெளியில் ஒருபோதும் நிகழ்ச்சிகள் நிகழ்த்தவில்லை. அவர் ஒரு தனிப்பட்ட நபராக வாழ்ந்து வந்தார், மேலும், இலவசமாக இசையைக் கற்பிக்க ஆரம்பித்தார். அவரது மாணவர்களில் ஹரிபிரசாத் சௌரசியா, நித்தியானந்த ஹால்டிபூர் மற்றும் நிகில் பானர்ஜி உட்பட பல குறிப்பிடத்தக்க சீடர்கள் அடங்குவர்.  

## சுயசரிதை
பிரித்தானிய இந்தியாவின் ஆட்சிப்பகுதிகளில் இருந்த (இப்போது இந்தியாவின் மத்தியப்பிரதேசம்) ஒரு சிறிய சுதேச அரசான மைஹாரில் 1927இல் அன்னபூர்ணா தேவி பிறந்தார். இவருடைய அலாவுதீன் கான் மகாராஜா பிரிஜ்னாத் சிங்கின் அரசவையில் ஒரு இசைக் கலைஞராக இருந்தார்,  
அன்னபூர்ணா தேவி புகழ் பெற்ற சித்தார் இசைக் கலைஞரான ரவி சங்கரை 1941 மே15 அன்று அல்மோராவில் திருமணம் செய்து கொண்டார். பிறகு, அக்டோபர் 1982 இல் அவரை விவாகரத்து செய்தார்.  
1946 மற்றும் 1955 க்கு இடையில், டெல்லி மற்றும் பம்பாய் (இப்போது மும்பை ஆகியவற்றில் சித்தார்-சர்பாஹர் டூயட்கள் சிலவற்றில் அன்னபூர்ணா தேவி ரவிசங்கருடன் அரங்கத்தில் தோன்றினார். இவர்களுக்கு சுபேந்திர சங்கர் என்ற ஒரு மகன் உண்டு ,அவரும் ஒரு இசைக் கலைஞர் ஆவார்.  
பின்னர், அன்னபூர்ணா ரோஷிகுமார் பாண்டியாவை டிசம்பர் 9, 1982 இல் திருமணம் செய்து கொண்டார். அவர்களது திருமணத்தின் போது 42 வயதாக இருந்த ரோஷிகுமார் பாண்டியா, நன்கு அறியப்பட்ட தொடர்பு நிபுணர் மற்றும் அமெரிக்காவில் ஒரு வெற்றிகரமான சித்தார் கலைஞர் ஆவார். அன்னபூர்ணா தேவி மும்பையில் 2018, அக்டோபர் மாதம் 13 ஆம் தேதி வயது முதிவினால் இறந்தார்.  

## விருதுகள்
- 1977இல், அவர் இந்தியாவின் மூன்றாவது உயர்ந்த விருதான பத்ம பூசண் விருது பெற்றார்.
- 1991இல், சங்கீத நாடக அகாதமி விருது பெற்றார்.
- 1999இல் விஸ்வ பாரதி பல்கலைக்கழகம் வழங்கிய டெசிக்கோட்டமா, என்ற ஒரு கெளரவ டாக்டர் பட்டம்
- 2004 ஆம் ஆண்டில், சங்கீத நாடக அகாதமி விருது
# பாலைவன நரி



**பாலைவன நரி** (*Fennec fox*) என்பது பாலைவனத்தில் வாழும் நரி இனம் ஆகும். இது சகாரா, சினாய் தீபகற்பம், அரவா பாலைவனம் மற்றும் அரேபியப் பாலைவனம் ஆகிய பகுதிகளில் காணப்படுகின்றது. இது நாய்க்குடும்பத்தில் உள்ள இனங்கள் அனைத்திலும் மிகச்சிறிய உருவுடையதாகும்.  

## பாதுகாப்பு
பாலைவன நரி, அழிந்து வரும் உயிரினங்களில் காட்டு விலங்குகள் மற்றும் தாவரங்களின் பன்னாட்டு வர்த்தகம் பற்றிய மாநாடுபின் இணைப்பு II-ல் பட்டியலிடப்பட்டுள்ளது. இது மொராக்கோவில் (மேற்கு சகாரா உட்பட), அல்சீரியா, தூனிசியா மற்றும் எகிப்தில் பாதுகாக்கப்படுகிறது, இங்கு இது பல பாதுகாக்கப்பட்ட பகுதிகளில் ஆவணப்படுத்தப்பட்டுள்ளது.  

## கலாச்சார சித்தரிப்புகள்
பாலைவன நரி அல்சீரியாவின் தேசிய விலங்கு ஆகும். இது அல்சீரியா தேசிய கால்பந்து அணியின் புனைப்பெயராகவும் உள்ளது ("லெசு பெனெக்சு").
# கோதாவரி மாவட்டம்

**கோதாவரி மாவட்டம்** (Godavari District) என்பது பிரித்தானிய இந்தியாவின், சென்னை மாகாணத்தில் 1859 இல் உருவாக்கப்பட்ட ஒரு மாவட்டம் ஆகும். இது அதற்கு முன் 1823இல் உருவாக்கப்பட்ட மாவட்டமான ராஜமன்றி (இராஜமகேந்திரவரம்) மாவட்டத்தின் ஒரு பகுதியாக இருந்தது.  

கோதாவரி மாவட்டமானது 1925 ஆம் ஆண்டில் மேற்கு கோதாவரி மாவட்டம் மற்றும் கிழக்கு கோதாவரி மாவட்டம் என இரண்டாக பிரிக்கப்பட்டு, தற்போதைய ஆந்திரப் பிரதேசத்தின் ஒரு பகுதியாக உள்ளது.
# ரோகினி ஹட்டங்காடி



**ரோகினி ஹட்டங்காடி** (Rohini Hattangadi) 1955 ஏப்ரல் 11 அன்று பிறந்த ஒரு இந்திய நடிகை ஆவார். இவர் இரண்டு பிலிம்பேர் விருதுகள் வென்றுள்ளார், ஒரு தேசிய திரைப்பட விருது, மற்றும் 1982இல் வெளிவந்த காந்தி திரைப்படத்தில் கஸ்தூரிபாய் காந்தி வேடத்தில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார். 1978 ஆம் ஆண்டில் '"அரவிந்த் தேசாய் கி அஜீப் தஸ்தான்'' படத்தில் அறிமுகமானபோது, ஹட்டங்காடி புது தில்லியின் தேசிய நாடக பாடசாலையின் ஒரு முன்னாள் மாணவி ஆவார், 1978 இல் படத்தில் அறிமுகமானபோது ஹட்டங்காடி முக்கியமாக நாடக அரங்குகளில் பணிபுரிந்தார். "அர்த்" (1982), "பார்ட்டி" (1984) மற்றும் "சாரான்ஷ்" (1984) போன்ற அவரது திரைப்படங்களில் சில குறிப்பிடத்தக்க சினிமா பாத்திரங்கள் இருந்தன.  
"காந்தி" படத்தில் நடித்ததன் பின்னர் ஹட்டங்காடி முக்கிய இந்தித் திரைப்படங்களில் முக்கிய கதாபாத்திரங்களில் நடித்தார், பெரும்பாலும் வயதான தாயின் பாத்திரங்களில் நடிக்கிறார். அவர், 80 க்கும் மேற்பட்ட திரைப்படங்களில் நடித்தார், மேலும் நாடக மற்றும் தொலைக்காட்சியில் செயல் பாட்டில் உள்ளார்.  

## தனிப்பட்ட வாழ்க்கை மற்றும் பின்னணி
ஹட்டங்காடி புனே "ரோஹினி ஓக்" என்ற இடத்தில் பிறந்தார். 1966 ஆம் ஆண்டில் புனே, ரேணுகா ஸ்வரூப் நினைவு மகளிர் உயர் நிலைப்பள்ளியில் படித்தார். ரோகினி மற்றும் ஜெயதேவ் ஆகியோருக்கு ஒரு நாடக நடிகரான, அசிம் ஹட்டங்காடி, என்ற மகன் இருக்கிறார். இவர் "பாடல் சிர்காரின்" நாடகமான "இவாம் இந்த்ரஜித்" என்ற நாடகத்தில் நடித்துள்ளார். இதை இயக்கியவர் இவரது தந்தை ஜெயதேவ் ஆவார். ஜெய்தேவ் ஹட்டங்கடி, டிசம்பர் 5, 2008 இல், புற்றுநோயுடன் போராடி 60 வயதில் இறந்தார்.  

## தொழில்

### நாடகம்
ரோகினி தனது நாடகத் தொழிலை மராத்திய மொழியில் தொடங்கினார், பம்பாயில் என்.எஸ்.டியில் இருந்தபோதும், ஜெயதேவ் மற்றும் ரோகினி ஆகியோர் பம்பாயில் மராத்தி நாடக குழுவான "அவிஷ்கர்" என்று அழைக்கப்பட்ட நாடக நிறுவனத்தை நடதி வந்தனர், இது 150 க்கும் மேற்பட்ட நாடகங்களை உருவாக்கியது.  
### திரைப்படம்
ஹட்டங்காடி 1978 ஆம் ஆண்டில் சயீத் அக்தர் மிர்ஸாவின் "அரவிந்த் தேசாய் கி அஜீப் தஸ்தான்" என்ற திரைப்படத்துடன் தனது திரை வாழ்க்கையைத் தொடங்கினார். இதில் நடித்ததற்காக "பாஃப்டா" (BAFTA) விருதை வென்ற ஒரே இந்திய நடிகை ஆவார்.
# ஜூலை காற்றில்



**ஜூலை காற்றில்** (July Kaatril) என்பது 2019 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். ஜோசுவா சிறீதர் படத்திற்கு இசையமைத்தார்.  

## நடிகர்கள்
- ஆனந்த் நாக்
- அஞ்சு குரியன்
- சதீஸ்
- சம்யுக்தா மேனன்
- பலோமா மோனப்பா
# பிமல் குமார் ராய்

**பிமல் குமார் ராய்** (*Bimal Kumar Roy*) இந்திய புள்ளியியல் நிறுவனத்தின் முன்னாள் இயக்குநர் ஆவார். கொல்கத்தாவிலுள்ள இந்திய புள்ளியியல் நிறுவனத்தின் பயன்பாட்டு புள்ளியியல் அலகின் மறைகுறியீட்டு தகவல் குழுமத்திலிருந்து வந்த ஒரு மறைகுறியீட்டாளர் பிமல் குமார் ராய் ஆவார் . ரொனால்ட் சி. முல்லின் மற்றும் பால் யாக்கோப்பு செல்லன்பெர்க் ஆகியோரின் கூட்டு மேற்பார்வையின் கீழ், 1982 ஆம் ஆண்டில் ஒருங்கிணைப்பு மற்றும் தேர்வுமுறை என்ற தலைப்பில் வாட்டர்லூ பல்கலைக்கழகத்தில் ஆய்வு மேற்கொண்டு இவர் தன்னுடைய முனைவர் பட்டத்தைப் பெற்றார் .  

2015 ஆம் ஆண்டு சூன் மாதம் பேராசிரியர் ராய் இவருடைய நியமனம் முடிவதற்கு ஒரு மாதத்திற்கு முன்பே இந்திய புள்ளியியல் நிறுவனத்தின் இயக்குநர் பதவியிலிருந்து பதவி நீக்கம் செய்யப்பட்டார் . இந்த நடவடிக்கையை அனைத்துலக கல்வி சமூகம் கடுமையாக விமர்சித்தது .  

தற்போது இவர் ஒருங்கிணைப்பு மற்றும் மறைகுறியீட்டாளர் மற்றும் பரிசோதனை வடிவமைப்புகளில் புள்ளியியல் பயன்பாடு ஆகியவற்றைப் பயன்படுத்துவது தொடர்பான பணிகளில் ஈடுபட்டு வருகிறார் . 2015 ஆம் ஆண்டில் பேராசிரியர் ராய்க்கு இந்தியாவின் நான்காவது உயர்ந்த குடிமகன் விருதான பத்மசிறீ விருது வழங்கி சிறப்பிக்கப்பட்டது.
# லால்



**லால்** என்கிற எம்.பி. மைக்கில் இந்திய திரைப்பட துறையில் நடிகர், இயக்குநர், தயாரிப்பாளர் என பன்முகத் தன்மை கொண்டவர். பெரும்பாலும் மலையாளத் திரைப்படங்களில் பணியாற்றியுள்ளார்.  

கலாபவன் என்பவருடன் இணைந்து பல்குழல் வல்லுநராக தனது தொழிலைத் தொடங்கினார். சிறுவயது நண்பரான சித்திக் அவர்களுடன் இணைந்து திரைப்படங்களை இயக்கியுள்ளார்.  

இருவரும் பாசிலிடம் 1984 இல் துணை இயக்குநராக பணியாற்றினர்  
}}
# வி. எஸ். டி. சம்சுல் ஆலம்


**வி. எஸ். டி. சம்சுல் ஆலம்** (*V. S. T. Shamsulalam*) என்பவர் தமிழகத்தின் முன்னாள் சட்டமன்ற உறுப்பினர் ஆவார். இவர் பாளையங்கோட்டை சட்டமன்றத் தொகுதியில், முஸ்லீம் லீக் கட்சியை சேர்ந்தவர், திமுக சின்னத்தில் போட்டியிட்டு, 1984ஆம் ஆண்டு தமிழக சட்டமன்றத்திற்குத் தேர்ந்தெடுக்கப்பட்டார்.
# முகமது கோதர் மைதீன்


**முகமது கோதர் மைதீன்** (Mohamed Kodar Maideen) என்பவர் 1971 ஆண்டு மேலப்பாளையம் சட்டமன்றத் தொகுதியில், இந்திய ஒன்றிய முஸ்லிம் லீக் கட்சியின் சார்பிலும், 1996 ஆம் ஆண்டு பாளையங்கோட்டை சட்டமன்றத் தொகுதியில், தி.மு.க சின்னத்திலும் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.,